ועדת הכספים, כנסת 20, פרוטוקול מספר 628, 2017-01-25 09:30

משה גפני: בוקר טוב.

משה גפני: אני פותח את ישיבת ועדת הכספים.

משה גפני: על סדר-היום: הצעת חוק ניירות ערך (תיקון מס' 60) (שינוי מבנה הבורסה), התשע"ו-2016.

משה גפני: אני מבקש שני משפטים, פרופסור האוזר, על מטרת החוק הזה.

משה גפני: לא הייתי בישיבה הקודמת וניהל אותה מיקי זוהר.

משה גפני: תאמר שני משפטים ואחר-כך נדבר על הערות שיש לנו בנוסח הזה ולאחר מכן הסתייגויות והערות של חברי הכנסת.

משה גפני: אם נוכל נצביע ואם לא, נקיים דיון נוסף.

שלי יחימוביץ': אדוני היושב ראש, בקשה אישית אני צריכה ללכת ואבקש לומר כמה דברים.

אחמד טיבי: אני מוותר על התור שלי למען שלי.

משה גפני: פרופסור האוזר יושב ראש הרשות לניירות ערך, בבקשה.

<שמואל האוזר: תודה רבה אדוני.

<שמואל האוזר: תודה על הדיונים.

<שמואל האוזר: היו הרבה דיונים בנושא הזה.

<שמואל האוזר: תודה לחבר הכנסת מיקי זוהר שאפשרת לו לנהל את הדיון.

<שמואל האוזר: אני חושב שמדובר פה במהפכה.

<שמואל האוזר: כמעט כל הבורסות בעולם אבל כל הבורסות בעולם המערבי עשו בדיוק את אותו שינוי.

<שמואל האוזר: זאת מהפכה משום שאנחנו מפרידים בין בעלות לחברות, משום שאנחנו מוציאים את השליטה של הבנקים ובתי ההשקעות מהבורסה.

<שמואל האוזר: בתוך כמה שנים השליטה בבורסה תהיה של הציבור.

<שמואל האוזר: זה לא הרבה זמן.

<שמואל האוזר: אני מאמין שזה יתרום לתחרות.

<שמואל האוזר: זה מה שאנחנו צריכים לעשות כדי לאפשר את התחרות בין הבנקים, בתי ההשקעות והבורסה.

<שמואל האוזר: אני מאמין שזה יוריד עמלות בעשרות ובמיליוני שקלים בשנה ומיליארדים על פני שנים.

<שמואל האוזר: אני מודה לך.

<שמואל האוזר: אני חושב שהחוק הזה חשוב מאוד והגיעה השעה לקדם אותו.

משה גפני: תודה רבה.

משה גפני: חברת הכנסת שלי יחימוביץ, בבקשה.

שלי יחימוביץ': אדוני היושב ראש.

שלי יחימוביץ': קודם כל, אני לא אתיימר להתייחס לגופו של החוק.

שלי יחימוביץ': לא כיוון שלא עקבתי אחריו אלא מכיוון שלא נטלתי חלק בדיונים.

שלי יחימוביץ': אני לא חברת ועדה ולכן אני לא מתיימרת פה להמציא את הגלגל מחדש.

שלי יחימוביץ': הגעתי לפה כי נודע לי כמעט במקרה שאנחנו מגיעים לישורת של הצבעה בקריאה שנייה ושלישית בלי הסכם עם העובדים.

שלי יחימוביץ': כבר הייתי בהרבה חקיקות, פרטיות וממשלתיות.

שלי יחימוביץ': כל שינוי מבני באשר הוא, בוודאי סוג של הפרטה – אני יודעת שיקפצו כאן ויגידו שזאת לא ממש הפרטה.

שלי יחימוביץ': כל שינוי מבני כל-כך דרמטי – מדובר בשינוי דרמטי.

שלי יחימוביץ': שמענו מפרופסור האוזר שמדובר בשינוי דרמטי.

שלי יחימוביץ': כל שינוי דרמטי שנעשה כאן במשכן אי פעם במהלך השנים, תמיד הגיע לישורת האחרונה אחרי הסכם עם העובדים.

שלי יחימוביץ': מעולם לא קרה שהגענו למקום הזה בלי הסכם.

שלי יחימוביץ': שמעתי את הרוחות הכלליות פה, שמדובר בעובדים שמרוויחים רבה.

שלי יחימוביץ': אנחנו לא צריכים לגונן רק על עובדים עניים ומסכנים.

שלי יחימוביץ': גם עובדים שמרוויחים בדין שכר מכובד, מגיע להם שהם לא יטולטלו כמו חפץ ממצב מבני אחד למצב מבני אחר, בלי שיגיעו איתם להסכמה.

שלי יחימוביץ': מדובר ב-240 עובדים מאוד משכילים ומיומנים, עובדים מצוינים שמרוויחים טוב בזכות כישוריהם.

שלי יחימוביץ': כל מה שהם מבקשים זה לשמור על ההסכמים הקיבוציים ולספק להם ביטחון תעסוקתי של שמירה על מצבם הנוכחי לחמש שנים, לאיזה טווח, כמו שנהוג בהפרטות וכמו שנהוג בשינויים מבניים.

שלי יחימוביץ': הבנתי שיש כאן ממש כוונת מכוון להצביע על החוק לפני שמגיעים איתם להסכם, כי אחר-כך אפשר יהיה לעשות בהם מה שהם רוצים.

שלי יחימוביץ': לכן, כל הבקשה שלי היא, שיגיעו איתם להסדר.

שלי יחימוביץ': שישבו איתם על שולחן הדיונים ויגיעו להסכמות ואז להצביע על סיום החוק, כשנדע שיש הסדר.

משה גפני: אני מודה לך.

משה גפני: אני מכיר את הנושא של העובדים היטב.

משה גפני: לא קרה בוועדה כאן שהתקבלה החלטה מבלי שהיה הסדר כזה או אחר עם עובדים, גם אם זה עובדים קשי יום וגם אם אלה עובדים שאינם קשי יום כמו במקרה הזה.

משה גפני: אנחנו נגיע לפתרון.

משה גפני: נגמור קודם את כל הדברים שעדיין על סדר היום.

משה גפני: אני לא זוכר מקרה כאן בוועדה, אפילו לא בהפרטה, אלא גם בדברים דומים.

משה גפני: היה עכשיו הסיפור של המדען הראשי.

משה גפני: הצבענו ומיקי לוי הגיש רביזיה, עד שאחרונת העובדות סודרה.

משה גפני: למרות שהצבענו עדיין דרשנו.

משה גפני: אני מודה לך על ההערה.

משה גפני: אנחנו כך ננהג.

משה גפני: אנחנו נדאג שיהיה פתרון.

משה גפני: אני אומר מה שאני אומר בכל מקרה ואני אומר זאת גם במקרה הזה.

משה גפני: אנחנו לא נותנים הגנה לעובדים שבאים עם דרישות משוללות היגיון ובונים על זה שלא נאפשר את החוק.

משה גפני: הכול צריך להיות במסגרת היגיון נורמלי ולשמור על זכויותיהם.

משה גפני: זה בסדר גמור וכך ננהג.

משה גפני: אני הולך קודם להערות שהיו לוועדה.

משה גפני: הוזכר בדיון שאין צורך בהסכמת השר לעניין היתר החזקה.

משה גפני: עניין היתה שליטה נותר להכריע.

משה גפני: משרד האוצר מבקש להותיר את סמכות השר.

משה גפני: מי זה שמבקש את זה?

<שמואל האוזר: אולי שרה תסביר.

משה גפני: לא להסביר, אני צריך להכריע.

משה גפני: אני לא צריך את השר בעניין הזה.

משה גפני: אותו דבר היה בוועדה של אלי כהן בנושא של שוק ההון.

משה גפני: ניסו להכניס את השר וביקשתי להוציא אותו.

משה גפני: אנחנו מוציאים את הנושא של שר האוצר.

משה גפני: מישהו מתנגד?

משה גפני: צריך לשמור על העצמאות של הרשות לניירות ערך.

משה גפני: אנחנו שמרנו גם על העצמאות של אגף שוק ההון.

משה גפני: השר לא צריך את זה.

<אייל לב-ארי: זה נמצא בעוד מקומות.

<אייל לב-ארי: גם השליטה, גם הרישיון, גם 45א.

משה גפני: שמשרד האוצר יסביר.

משה גפני: לאיזה צורך?

משה גפני: הייתי בחוק דומה בוועדה אחרת שלא אני ניהלתי.

משה גפני: ביקשתי להוציא וזה היה בסדר גמור.

<אייל לב-ארי: שם ההסבר היה אחר.

<אייל לב-ארי: היו רציונלים אחרים.

משה גפני: יש איזה עניין לתת את זה לשר?

משה גפני: השר מבקש את זה?

משה גפני: נחכה שמישהו יבוא.

משה גפני: אל תתערב בזה.

משה גפני: אני רוצה לשמור על העצמאות של הרשות לניירות ערך.

משה גפני: תגיד הערות נוספות שיש לנו.

משה גפני: לא הייתי בדיון הקודם אבל זה נראה לי משולל היגיון.

<אייל לב-ארי: זה היה בדיון הראשון.

<אייל לב-ארי: נושא ימי המסחר בבורסה בעמוד 13, סעיף 45ט"ז, ימי המסחר בבורסה.

<אייל לב-ארי: מכיוון שימי המסחר מוסדרים בתקנון הבורסה, אין מקום לבוא ולתלוש שזה נושא ספורדי בעניין הזה מהתקנון אל תוך הצעת החוק.

<אייל לב-ארי: מה גם שיש השלכות רוחב נוספות שעלולות להיווצר.

<אייל לב-ארי: דעת הוועדה היתה למחוק את סעיף 45טז.

<אייל לב-ארי: הסעיף יורד.

<אייל לב-ארי: ימי המסחר יישארו בתקנון הבורסה.

<אייל לב-ארי: הסדרתן וקביעתם בתקנון.

<קריאה: כקיים היום.

משה גפני: הסעיף שימי המסחר הם גם ביום שישי, נמחק.

<אייל לב-ארי: עמוד 14 סעיף 45יז, נושא העמלות.

<אייל לב-ארי: יש כאן הצעה של דיווח על העמלות.

<אייל לב-ארי: הבורסה גם תפרסם וחברי הבורסה ידווחו גם לבורסה על העמלות שהם גובים מהלקוחות.

משה גפני: בהצעת החוק הממשלתית מה היה לגבי העמלות?

<שרה קנדלר: זה מה שהיה.

<אייל לב-ארי: שהבורסה תפרסם באתר האינטרנט שלה וכן בדרך אחרת - - -

<שרה קנדלר: פשוט הוספנו את החובה של חברי הבורסה לדווח לבורסה כדי שהיא תוכל לדווח לציבור.

מרב מיכאלי: את העמלות שהיא גובה?

<שרה קנדלר: כן.

מרב מיכאלי: על הפעולות שלהם כבנקים או על הפעולות של הבורסה?

<שרה קנדלר: על הפעולות של הלקוחות, כמה עולות העמלות?

<שרה קנדלר: כמה עולה ללקוח עמלת קנייה או עמלת מכירה.

מרב מיכאלי: האם לפי עניות דעתו של אדוני זה פיקוח מספיק?

מרב מיכאלי: בעיניי זה לא מספיק.

משה גפני: אם אנחנו נכנסים יותר, אנחנו מתחילים דיון אחר, שאני לא בטוח שאנחנו צריכים לעשות אותו עכשיו.

מרב מיכאלי: מי יעשה אותו אם לא אנחנו?

מרב מיכאלי: אין לנו מישהו אחר שיעשה את הדיון הזה, אדוני.

משה גפני: הדיווח יכול להביא לכדי כך שזה מגיע לכאן ואנחנו נבקש לשמוע ואז אנחנו נכנסים לדיון הזה.

משה גפני: להוציא את זה מידי הרשות לניירות ערך ולאן להעביר את זה?

מרב מיכאלי: לא, זה לא הבעיה.

מרב מיכאלי: הרשות לניירות לא מפקחת על סוג העמלות הזה, למיטב הבנתי.

מרב מיכאלי: המפקחת על הבנקים אחראית לזה פורמלית לפי החוק.

מרב מיכאלי: אנחנו רואות שהפיקוח הזה לא אפקטיבי.

מרב מיכאלי: יכול להיות שאנחנו צריכות לשקול לתת לרשות לניירות ערך לפקח על העמלות האלה.

משה גפני: את עומדת על ההסתייגות שלך?

מרב מיכאלי: כן.

משה גפני: אני אבקש לקרוא למפקחת.

משה גפני: היא התקשרה אלי ואמרה שאם אני דן בזה, שאני אקרא לה.

מרב מיכאלי: אפשר לשקול לתת לרשות לניירות ערך לפקח על זה.

משה גפני: היא התקשרה אלי וביקשה שאם דנים בזה, היא מבקשת לבוא ולהביע את דעתה.

מרב מיכאלי: אז נמתין שהיא תבוא.

<אייל לב-ארי: בעמוד 16 יש כאן תיקונים שגם היו בדיון הקודם בפסקאות 1 עד 3, במקרה של הפסקת פעולת מערכת המסחר בניירות ערך על-ידי הבורסה והאפשרות שבעצם יושב ראש הרשות, בהסכמת השר, ימנה אדם שהוא יהיה ממונה וימשיך את פעולות המסחר בבורסה.

<אייל לב-ארי: התיקונים בפסקאות 2 ו-3 הם תיקונים שנעשו בהסכמה בין הרשות לניירות עם ההסתדרות, כדי להבין שאין מרות ישירה - - -

<שרה קנדלר: ההסתדרות חששה שיש פה פגיעה בזכות השביתה, על אף שזאת לא היתה הכוונה.

<שרה קנדלר: הסכמנו לשנות את הנוסח, כך שיהיה ברור שאין כוונה לפגוע בזכות השביתה של העובדים.

משה גפני: ההסתדרות?

<עמיר שפטל: הסעיף נמחק בישיבה הקודמת וזה מקובל עלינו.

משה גפני: מקובלת עליכם המחיקה הזאת?

משה גפני: זה פוטר את הבעיה?

<עמיר שפטל: כן.

<עמיר שפטל: שר האוצר לא יוכל לכפות על עובדים לעבוד בעת שביתה שהוכרזה כדין.

משה גפני: מצוין.

<אייל לב-ארי: פסקה 5 דנה בנושא הארכת מינוי הממונה - - -

דוד ביטן: אתה קובע באוצר, לא בוועדות.

משה גפני: סעיף 5.

דוד ביטן: מה העניין הזה, הכול דחוף אצלכם.

<קריאה: זה רק שנה עוד מעט.

דוד ביטן: כל עניין דחוף אצלכם, שמתי לב.

מרב מיכאלי: אם זה שנה עוד מעט אז למה לא עשיתם הסכם עם העובדים?

מרב מיכאלי: היה לכם זמן.

<קריאה: החוק הזה קשור להסכם עם העובדים?

שלי יחימוביץ': אה, אין עובדים.

שלי יחימוביץ': יש שינוי מבני ו-240 עובדים לא קשורים, הבנתי.

דוד ביטן: אני אוהב את השינויים המבניים שלכם, אני חייב להגיד.

מרב מיכאלי: אדרבה, תתחייבו שאין פגיעה בעובדים, אז מה הבעיה?

מרב מיכאלי: אם לשינוי המבני לא תהיה השלכה על העובדים והם לא ייפגעו, אז אתה צודק, זה מייתר הסכם.

משה גפני: הלאה.

<אייל לב-ארי: פסקה 5 מדברת על הארכות הממונה.

<אייל לב-ארי: כרגע ההארכה של הממונה על-ידי שר האוצר לתקופות נוספות שלא יעלו על 6 חודשים כל אחת, אינה מוגבלת.

<אייל לב-ארי: מציעים שבעצם סמכות השר תהיה לתקופה נוספת אחת וכך בעצם תקופת הממונה לא תעלה על שנה וחצי לכל היותר.

<שרה קנדלר: מקובל.

משה גפני: אם יש מישהו מבין המשתתפים שמתנגד, שיאמר.

<אייל לב-ארי: בעמוד 19, פסקה 4 למעלה, שדנה בסעיף 50א רבתי, דנה בין היתר בנושא של מסלקה וכניסה של מסלקה בנעלי צד לעסקה במקרה והיא לא מצליחה להגיע לידי השלמה.

<אייל לב-ארי: היא נכנסת בנעליים ובעצם מממשת אותה סופית.

<אייל לב-ארי: הסעיף הזה בעצם מוסיף דרך נוספת שיכולה לבוא ולממש את אותה עסקה במקרה של כשל.

משה גפני: אמרתי בתחילת הישיבה ואני לא חוזר בי מהדברים.

משה גפני: אנחנו מקיימים את הדיון על כל הסעיפים.

משה גפני: אם נמצא שזה בשל להצבעה, זה יוצבע.

משה גפני: אם זה לא בשל להצבעה, תהיה עוד ישיבה.

משה גפני: תנו לנו לנהל את הישיבה.

משה גפני: אני לא מבין, כולם פה ינהלו את הישיבה?

דוד ביטן: זה נכון, רק אתה מנהל.

משה גפני: עוד מעט רחל עזריה תהיה יושבת ראש הוועדה של אלי כהן ואתם לא תתערבו שם.

דוד ביטן: כבר התערבנו, מה זה שייך.

דוד ביטן: זכותנו להתערב בכל דיון ובכל ישיבה.

משה גפני: אתה רוצה להדיח את יושב ראש הקואליציה?

דוד ביטן: אני מוכן להיות מודח.

דוד ביטן: מה הבעיה, עוד שבוע?

משה גפני: את זה אני מחליט.

דוד ביטן: סיכמנו שאנחנו נריב ואתה תחליט.

דוד ביטן: סיכמנו את זה לפני הדיון.

משה גפני: תמשיך.

איל בן ראובן: זאת דרך נוספת למימוש מניות במקרה של כשל בצדדים לסליקה בעסקות בניירות ערך.

איל בן ראובן: בדיון הקודם התבקשה הוועדה למחוק אותו כי הוא לא הופיע בנוסח הכחול.

איל בן ראובן: הבורסה, בהסכמה של הרשות לניירות ערך ביקשה להחזיר אותו חזרה לנוסח ולכן הוא חוזר.

משה גפני: יש הסכמה?

<שרה קנדלר: יש הסכמה.

<אייל לב-ארי: הנושא הבא בעמוד 20 בתיקון לסעיף 50ב, פסקה 2.

<אייל לב-ארי: בדיון הקודם הוספנו שבמקרה שיו"ר הרשות פוטר מסלקה מסוימת מלתת שירות למשתמש מסוים, הוא ישמע את המשתמש.

<אייל לב-ארי: הוספנו גם את שהוא ישמע חבר המסלקה וישמע את טענותיהם.

<שרה קנדלר: איגוד הבנקים ביקש להוסיף גם את הלקוח, לא רק חבר מסלקה וזה מקובל עלינו.

איל בן ראובן: זה משלים בעצם את מה שמופיע בפסקה 1.

משה גפני: מי ביקש?

<אייל דותן: אני מאיגוד הבנקים.

<אייל דותן: התיקון הזה נובע מהסכמה בדיון הקודם.

<אייל דותן: אנחנו ביקשנו את זה.

משה גפני: ואתם מסכימים?

<שרה קנדלר: כן.

<אייל לב-ארי: בעמוד 30 בסעיף 50ב(19), מחיקה ברישה בסעיף קטן א' של 50ב(3)(ב).

<אייל לב-ארי: זאת מחיקה טכנית שמופיעה בפסקה 2 הדרישה רק עם סייג מסוים.

<אייל לב-ארי: עמוד 33.

<אייל לב-ארי: ההצעה בפסקה 3 היא לבטל את סעיף 51ד.

<אייל לב-ארי: סעיף קטן ד' היום הוא הסעיף שמקנה לנציג לרשות לניירות ערך להיות נוכח באספות, בישיבות הדירקטוריון של הבורסה ובוועדות הדירקטוריון.

<אייל לב-ארי: כרגע הביטול המוצע ייכנס לתוקפו בתוך שלוש שנים מיום אישור ההסדר של חלוקת המניות של הבורסה בין בעלי המניות על-ידי בית המשפט.

<אייל לב-ארי: בדיון הקודם שהתקיים בוועדה, הנטייה היתה להותיר את ההסדר הקיים בעניין נציג הרשות, כך שהאפשרות שיהיה נציג באספות, בדירקטוריון ובוועדות של הדירקטוריון תישאר.

<אייל לב-ארי: זה לא אומר שבכל ישיבה ובכל אספה הנציג יהיה נוכח.

<אייל לב-ארי: זה יהיה נתון לשיקול הרשות.

מרב מיכאלי: זה לא מקובל שהמשקיף יישאר.

<אייל לב-ארי: אמרתי שזאת הנטייה.

מרב מיכאלי: אדוני, אני לא מבינה למה להוציא את נציג רשות ניירות ערך.

משה גפני: מה לגבי ההצעה הזאת?

<שרה קנדלר: הצעת החוק כרגע אומרת, שבתום שלוש שנים אחרי שההסדר ייכנס לתוקף, הנציג של הרשות כבר לא יהיה משקיף בדיוני הבורסה.

<שרה קנדלר: זאת ההצעה.

משה גפני: זאת הצעת החוק.

משה גפני: יש לזה התנגדות?

מרב מיכאלי: להוציא את נציג ניירות ערך?

משה גפני: אחרי שלוש שנים.

<שמואל האוזר: כרגע זה המצב.

<שמואל האוזר: כרגע יש משקיף.

<שמואל האוזר: הוחלט שאנחנו נישאר שם כדי ללוות את כל התהליך של השינוי המבני כדי לראות שהכול בסדר.

<שמואל האוזר: לכן ניתנה תקופה של 3 שנים.

<שמואל האוזר: זה מה שהוסכם.

<שמואל האוזר: אחרי כן הרשות לא - - -

מרב מיכאלי: ואם זה לא יעבוד כמו שאתה מקווה שזה יעבוד?

<שמואל האוזר: קודם כל, הרשות מפקחת בלי שום קשר למשקיפים.

<שמואל האוזר: יש לה את כל הסמכויות והיא יכולה לעשות.

<שמואל האוזר: כל דבר שקשור להיעדר ניהול תקין והוגן, יש לה כבר היום את הסמכויות בלי שום קשר למשקיפים.

<שמואל האוזר: אנחנו מדברים על לשבת בדירקטוריון עצמו.

<שמואל האוזר: אנחנו ממילא מקבלים את כל הפרוטוקול.

<שמואל האוזר: זה לא יוריד מאיתנו, זה רק כדי לעקוב מקרוב אחרי התהליך.

מרב מיכאלי: אדוני, אני חייבת את תשומת הלב שלך.

מרב מיכאלי: לא ניחנתי כמוך במתנה ה נפלאה הזאת של חלוקת קשב שמיוחסת לבנות מיני.

מרב מיכאלי: ברשותך, אני מנסה להבין.

מרב מיכאלי: אם לרשות יש גם כך יכולת פיקוח אז אני לא מבינה למה היא צריכה נציג מלכתחילה.

מרב מיכאלי: אם היא צריכה את הנציג, אז אני לא מבינה למה להוציא אותו אחרי 3 שנים, במיוחד כשאין תנאי שבאמת אנחנו רואות שהכל תקין.

משה גפני: אני אענה.

משה גפני: את צודקת ברעיון.

משה גפני: תמיד אפשר להביא את זה למצב כזה שבו אם צריך את זה, אז צריך את זה כל הזמן.

משה גפני: אם לא צריך את זה, אז לא צריך את זה גם היום.

משה גפני: אנחנו במיליון דברים.

משה גפני: פרופסור האוזר, אני מבקש לא לדבר על הפרוצדורות עכשיו, אנחנו נראה מה לעשות.

מרב מיכאלי: אל תחתור תחת היושב ראש.

משה גפני: זה לא לחתור, זה גם יכול לגרום נזק.

משה גפני: אני רוצה לסיים עם החוק הזה.

משה גפני: יש לפעמים בעיות שמאלצות לעשות עוד דיון.

משה גפני: אני חותר להגיע לפתרון הבעיה ולגמור את זה.

משה גפני: יש לנו הרבה דברים על סדר היום בוועדה ואני לא רוצה שיתמשכו דברים מהסוג הזה.

משה גפני: יש מיליון מקרים, גם בחיים הפרטיים וגם בחיים הציבוריים, שפעמים אנחנו נותנים פרק זמן, ששם אנחנו מגבירים את הפיקוח או מגבירים את המעורבות.

משה גפני: אם אכן הדבר הזה לא מתנהל למישרין, אז הכול צריך לחזור עם הרבה נושאים ולא רק הדבר הזה.

משה גפני: יש לנו מפקח של הרשות שיבוא ויאמר שזה לא מתנהל בסדר.

משה גפני: עוברים שלוש שנים ובתום השלוש שנים הכול מתנהל למישרין אין צורך בפיקוח הזה, בתגבור הפיקוח.

משה גפני: אם קורה משהו, הרשות לניירות ערך מפקחת דרך שגרה.

משה גפני: את הגברת הפיקוח אין צורך אחרי 3 שנים.

משה גפני: את זה אומר החוק ואת זה אומרת הרשות לניירות ערך.

משה גפני: מה שאת אומרת זה נכון.

מרב מיכאלי: אבל אין בחוק משהו שאומר, שאם בתום 3 שנים יקרה משהו.

מרב מיכאלי: אתה אומר שאם הכול עובד, אז לא צריך עוד פיקוח.

משה גפני: היא שואלת מה יקרה בתום שלוש שנים, אם יתברר במהלך השלוש השנים יבוא המפקח ויגיד: אלו היו היעדים והמטרות, שתיים הושגו וארבע מהן לא הושגו.

משה גפני: מה אתה עושה?

<שמואל האוזר: אני שוב אומר, יש לנו את כל הסמכויות לפקח עליהם, בלי שום קשר לשינוי החוק.

<שמואל האוזר: גם היום, אם יש משהו אנחנו יכולים לפנות.

<שרה קנדלר: יש לנו סמכות מאוד כללית.

<שרה קנדלר: סעיף 51ב אומר: "סברה הרשות, לאחר שנתנה ליושב ראש דירקטוריון הבורסה הזדמנות נאותה לטעון...

<שרה קנדלר: כי הבורסה פועלת בניגוד לנהלים שקבעה, בניגוד להוראות תקנונה או הנחיותיה או בדרך שיש בה משום פגיעה בניהולה התקין וההוגן, תפנה הרשות לבורסה ותורה לה על דרך הפעולה הראויה".

<שרה קנדלר: אני חושבת שזאת סמכות מאוד רחבה.

מרב מיכאלי: אין לי ויכוח ואני באמת לא מתריסה.

מרב מיכאלי: אני שואלת: למה אתה צריך את זה לשלוש שנים?

מרב מיכאלי: אתה חושב שבשלוש השנים הראשונות לא יתנהגו כראוי?

<שמואל האוזר: מפני שהמצב הנוכחי הוא שיש משקיפים.

<שמואל האוזר: אנחנו אומרים שאנחנו נאריך את ישיבתם עד שלוש שנים ואחר-כך נעשה את זה כמו בכל הבורסות בעולם.

מרב מיכאלי: ברוב הבורסה בעולם אין משקיפים?

<שמואל האוזר: אין.

מרב מיכאלי: אנחנו אומרים שנהיה כאחד העמים.

<שמואל האוזר: אתם חברי הכנסת ביקשתם מאיתנו להקפיד על התהליך כדי לראות שהוא יבוא לסיומו לשביעות רצונכם.

<נירית איבי: אני יועצת למנכ"ל משרד האוצר.

<נירית איבי: לעניין המשקיף והוצאת המשקיף לאחר 3 שנים.

<נירית איבי: אנחנו רואים בבורסה כתשתית לאומית במדינת ישראל כיוון שאין עוד בורסה.

<נירית איבי: הבורסה היחידה שאנחנו כרגע רואים לנגד עינינו שמנהלת את כל שוק ההון, זאת הבורסה בתל-אביב שעליה אנחנו דנים.

<נירית איבי: לכן רצינו שהתהליך והמעבר של השלוש שנים האלה, לא יהווה איזה חיות עם המפקח.

<נירית איבי: לכן קבענו את השלוש שנים האלה.

<נירית איבי: שלוש השנים האלה גורמים לשינוי מבנה הבעלות ולהפרדה בין החברות לבעלות.

<נירית איבי: רצינו שהדברים יהיו בשטח בתוך פיקוח יותר מלא של הרשות.

<נילי אבן-חן: אני מהתנועה לאיכות השלטון.

<נילי אבן-חן: ההצעה שלנו היא, שתהיה לרשות ניירות ערך אפשרות למשקיף.

<נילי אבן-חן: אם היא תחליט להשתמש בזה או לא תחליט להשתמש בזה, זה יהיה בהתאם לנסיבות.

<נילי אבן-חן: להוציא את זה היום זה אומר שהיא לא תוכל - - -

משה גפני: תודה רבה, בקשתך נדחתה.

משה גפני: הלאה.

<אייל לב-ארי: בסעיף 27, תיקון התוספת השביעית, נוספה פסקה 8א, לאור הדיון הקודם שמא שירותי המסלקה יינתנו לא לכל משתמש או שיהיה סירוב בלתי סביר , תיקבע עבירה שעיצום כספי בצידה.

משה גפני: יש הסכמה לזה?

<שרה קנדלר: הליך מנהלי.

<שרה קנדלר: זה הוחלט בדיון הקודם.

משה גפני: הוחלט בדיון הקודם?

משה גפני: אני לא יודע איך זה אצלכם בבורסה וברשות לניירות ערך.

משה גפני: אצלנו הרבה פעמים אנחנו משנים את דעתנו.

משה גפני: אצלכם אתם כנראה מחליטים וזהו אבל כאן משנים את הדעות כל הזמן.

משה גפני: התפקיד שלנו לשנות חוקים.

משה גפני: זה דינאמי כאן.

משה גפני: יש בעיה עם הנושא הזה?

משה גפני: לא היתה החלטה בדיון הקודם ואם יש בעיה תגידו.

<שרה קנדלר: לא.

משה גפני: אגב, אתם יכולים להגיד שיש לכם בעיה אבל למרות זאת הסכמנו ואנחנו לא חוזרים בנו מההסכמה.

משה גפני: זאת גם אמירה אבל אני רוצה לדעת אותה.

<שמואל האוזר: אנחנו מסכימים.

משה גפני: הלאה.

<אייל לב-ארי: סעיף 29 בעמודים 34 – 35.

<אייל לב-ארי: תיקון חוק הבנקאות (שירות ללקוח).

<אייל לב-ארי: בדיון הקודם הוצע למחוק את הסעיף.

<אייל לב-ארי: ההסדר מטיל נטל לא סביר על גוף עסקי.

<אייל לב-ארי: לציין בפני מי שהוא עומד להיות לקוח שלו או שהוא לקוח שלו, לציין שהמתחרה שלו, במקרה הזה חבר בורסה אחר, נותן את אותו שירות.

<אייל לב-ארי: זה נתון כרגע להכרעת הוועדה אם לקבל את הסעיף.

משה גפני: לא הבנתי.

<אייל לב-ארי: הסעיף הזה בעצם קובע שתאגיד בנקאי, כשיבוא אליו לקוח לפתוח חשבון ניירות ערך, תוטל עליו חובה לומר ללקוח: דע לך, ניתן לקבל את השירות גם באמצעות חבר בורסה אחר שהוא לא בנק ושהעמלות שחברי הבורסה גובים מתפרסמים.

משה גפני: מה עמדת הרשות?

<שמואל האוזר: אנחנו הסכמנו עם האוצר ואנחנו תומכים.

משה גפני: מה את אומרת?

<נירית איבי: היום הצרכנים נכנסים לבנק ובעצם הם לקוח שבוי.

<נירית איבי: אם היום אני רוצה לפתוח חשבון בנק למסחר בניירות ערך, אני צריכה לפתוח חשבון בנק נפרד ולייעד אותו.

<נירית איבי: זה עוד תהליך פרוצדוראלי לא פשוט שאני צריכה לעבור בתוך הבנק.

<נירית איבי: לכן הקמנו את המחירון הזה שהבורסה צריכה להראות איזה מחירון עמלות ברור ואחיד לצרכן.

<קריאה: לא אחיד אלא שקוף.

<נירית איבי: שקוף, סליחה.

<נירית איבי: כל חבר יצטרך לדווח לבורסה.

<נירית איבי: איך הוא ידווח לבורסה?

<נירית איבי: יהיה פורמט שהבורסה תקבע כדי שתהיה אחידות.

משה גפני: אני רוצה לשאול אותך שאלה.

משה גפני: בא אלי אדם ואומר: אני רוצה להצביע ליהדות התורה.

משה גפני: אני אומר לו: תשמע, אבל יש מפלגה דומה, ש"ס, אז אולי תלך לשם?

משה גפני: זה מה שאתם מציעים פה?

<נירית איבי: אדוני היושב ראש, אני אחדד את דוגמתך.

מרב מיכאלי: זה לא דומה.

מרב מיכאלי: יש סמינרים שלא מקבלים את ש"ס.

משה גפני: היות ואת אישה רצינית, הייתי מצפה ממך שלא תהיי מוזנת מ"כיכר השבת" אלא תדברי איתי אם זה נכון.

משה גפני: הנכדות שלי לומדות בבית ספר ש-65% מהן את ספרדיות.

משה גפני: מה דעתך, זה כתוב ב"כיכר השבת"?

מרב מיכאלי: לא יודעת.

מרב מיכאלי: אני לא אחראית על "כיכר השבת", זה לא בסדר-היום שלי.

משה גפני: אם את רוצה לקרוא אתרים כאלה, תקראי חילוניים, אל תקראי חרדים.

משה גפני: שם יותר מעניין, עם הצוללות וזה.

מרב מיכאלי: גפני למיכאלי: אם את רוצה לקרוא אתרים כאלה, תקראי חילוניים.

מרב מיכאלי: היישר ל"כיכר השבת".

<נירית איבי: בגלל שאנחנו רואים תופעה של לקוח שבוי בידי הבנקים, ראינו את זה כצעד להגברת השקיפות והניידות של הבנק.

משה גפני: אז זה לא הסעיף הזה, אז נכתוב סעיף אחר.

<נירית איבי: לכן אני חושבת שאולי אפשר לעדן אותו לרשום את הדבר הבא: כל אחד באשר הוא, גם אם הוא בית השקעות וגם בנק, תוטל עליו האחריות להפנות את הלקוח לאותו מחירון שהבורסה מפרסמת.

משה גפני: מה אתה אומר?

משה גפני: יש מישהו שיכול לדבר ולא לפחד מהאוצר?

איתן ברושי: יש לנו מאמר בגלובס על פקידי האוצר.

<נירית איבי: אני לא מאגף התקציבים.

איתן ברושי: אבל גפני ואני נמצא בו הסכמה גדולה.

איתן ברושי: היום בגלובס מאמר גדול על היהירות וחוסר הניסיון.

משה גפני: אין לנו הרבה זמן.

<אמנון נויבך: אני יו"ר הבורסה.

<אמנון נויבך: הוסכם שאנחנו נהיה הבמה לתעריפונים של הבנקים.

<אמנון נויבך: אנחנו בעד זה ואני חושב שזה נכון.

מרב מיכאלי: היא מדברת על משהו אחר, על-כך שהבנק יהיה מחויב להפנות.

<נירית איבי: בנוסח היום אישררנו את מה שאמנון נויבך אמר ושיש מחירון.

<נירית איבי: כל לקוח באשר הוא, כשהוא יגיע לחבר בורסה שנותן שירותים, הוא יפנה אותו למחירון.

<נירית איבי: אם הבנק יהיה תחרותי וייתן עמלה יותר נמוכה, שהלקוח ידע את זה.

<נירית איבי: היום אנחנו נמצאים במקום שהלקוחות לא יודעים על מה הם משלמים, איך הם משלמים ולמה שהם משלמים.

מרב מיכאלי: את רוצה שנכניס את זה בכל בנק ובכל שירות באופן קבוע?

מרב מיכאלי: שהפיקוח על הבנקים יפרסם כזאת טבלה על כל הבנקים, כל הזמן?

<נירית איבי: כל חבר בורסה.

<אייל לב-ארי: אז התיקון לא יהיה בחוק הבנקאות אלא בחוק ניירות ערך.

<אייל לב-ארי: בעצם, חבר בורסה שמגיע אליו לקוח לפתוח חשבון - - -

משה גפני: אני מבקש לרכך כמה שיותר את הנוסח.

מרב מיכאלי: למה?

משה גפני: זה נראה לי בעייתי.

מרב מיכאלי: אבל אדוני, זה יכול לייצר מנגנון פיקוח על העמלות מאוד אפקטיבי.

משה גפני: אני בעד אבל לא להביא את זה לאבסורד כי אז גם לא יקיימו את זה.

משה גפני: אם המצב שאת באה לבנק או לגוף אחר והוא יצטרך להגיד: תלך לשם, לפי הנוסח הקיים פה זה יביא את זה לאבסורד ולא יקיימו את זה.

<נירית איבי: אדוני היושב ראש, להפנות למשהו אובייקטיבי כמו אתר הבורסה - - -

משה גפני: לזה אני מסכים.

משה גפני: ביקשתי מאייל לעשות נוסח שיהיה מרוכך ושלא נביא את זה לאבסורדים.

משה גפני: אני בעד התחרות.

משה גפני: אין לי שום עניין להגן על גופים גדולים שהם גם גופים עשירים.

משה גפני: אבל צריך לרכך את זה כדי שזה לא יהיה אבסורד.

<שרה קנדלר: זה צריך להיות בחוק ניירות ערך וזה צריך להיות חבר בורסה.

<אייל לב-ארי: בדיוק.

<אייל לב-ארי: חבר הבורסה יפנה את מי שמבקש לפתוח אצלו חשבון לניירות ערך לעמלות שמתפרסמות באתר הבורסה.

<אייל לב-ארי: זה במסגרת גילוי נאות.

<אייל דותן: הסעיף כבר קיים.

<אייל דותן: יש סעיף שאומר שהבורסה תפרסם, הבנקים מחויבים.

<אייל דותן: בכל האתרים הבנקים מפרסמים את התעריפון של הבנקים.

משה גפני: זה מפריע לך מה שדיברנו עד עכשיו?

<אייל דותן: כן.

<אייל דותן: אנחנו לא רוצים להפנות אותם באופן יזום.

<אייל דותן: בא לקוח לבנק וזה לא הגיוני שבאים ומחייבים אותי - - -

משה גפני: אבל מדברים על תעריף, זה לא רק הבנקים.

<אייל דותן: נכון.

<אייל דותן: התעריף הוא פומבי ומפורסם.

משה גפני: אז בסדר, אז מה הבעיה?

<אייל דותן: אני לא חושב שזה נכון לחייב אותנו באופן יזום להפנות את הלקוח.

<אייל דותן: אני לא חושב שאני צריך להפנות את הלקוח.

<אייל לב-ארי: הכוונה היתה שאם לקוח מבקש לפתוח חשבון ניירות ערך אצל חבר בורסה.

<אייל לב-ארי: זה יכול להיות תאגיד בנקאי ויכול להיות גם מי שאינו תאגיד בנקאי והוא חבר בורסה.

<אייל לב-ארי: במסגרת הגילוי הנאות, אני אומר את זה כרגע במילותיי שלי – חבר הבורסה צריך להביא לידיעת הלקוח ולהפנות אותו גם לתעריפים שמפורסמים.

<אייל דותן: אם אני צריך להפנות אותו לתעריף שלי, אני מבין.

<אייל דותן: אני לא מבין למה אני צריך להפנות אותו לתעריף של מתחרה.

משה גפני: לתעריפון של הבורסה אתה צריך להפנות אותו.

מרב מיכאלי: אם אתה אטרקטיבי אז מה הבעיה שלך להפנות אותו לתעריפים של המתחרים שלך?

מרב מיכאלי: להיפך, אדרבה, שיראה כמה טוב.

<אייל דותן: אפשר להגיד את זה לגבי כל בית עסק במדינת ישראל.

משה גפני: רגע, זה לא על סדר-היום כל בית עסק במדינת ישראל.

משה גפני: על סדר-היום הנושא של שינוי מבנה הבורסה.

משה גפני: הבנתי, בלאו הכי יש את התעריפון הזה.

משה גפני: צמצמנו את ההצעה המקורית שהיתה לפנינו.

משה גפני: בלאו הכי יש את התעריפון הזה.

משה גפני: אומרים לכולם שצריך להפנות אותו לאותו תעריפון.

<אייל דותן: אני מציע שההפניה תהיה באתר ולא תהיה הפניה יזומה על-ידי הפקיד בבנק.

<טיבי רבינוביץ: אדוני היושב ראש, אני לא מבין.

<טיבי רבינוביץ: כשאדם נכנס לשופרסל מחר בבוקר, אתה מצפה ממנו - - -

משה גפני: רק שניה, זאת ועדת כספים כאן.

משה גפני: אתה רוצה רשות דיבור?

משה גפני: בבקשה.

<טיבי רבינוביץ: ההוראה שאתה מבקש להכניס - - -

משה גפני: אני מבקש לצמצם את ההוראה שקיימת בחוק, במקרה הזה לגבי הבנקים.

<טיבי רבינוביץ: אני רוצה לעזור לך לצמצם אותה טיפה יותר.

<טיבי רבינוביץ: הרי אתה לא מצפה מחר בבוקר שלקוח שנכנס ל"רמי לוי" על המחירון של הבמבה של רמי לוי יהיה כתוב: תדע לך שבשופרסל יותר זול לך.

<טיבי רבינוביץ: אתה לא מצפה לזה אבל זה מה שאתה מבקש.

משה גפני: הוא אמר את זה יפה אבל זה כי הוא עורך-דין.

משה גפני: אנחנו לא עוסקים ב"רמי לוי" ולא בבמבה.

<טיבי רבינוביץ: אבל זה מה שאתה מכניס לגבינו.

משה גפני: לא, אני לא מאפשר יותר.

<אייל דותן: עוד משפט.

<אייל דותן: אתמול או שלשום עבר חוק חדש לגבי חוק הריכוזיות בבנקים והוסיפו שם פרק שלם לגבי אפשרות read only.

<אייל דותן: יהיה עכשיו שירות שכל אזרחי מדינת ישראל יוכלו לקחת את השירות הזה, שנותן שירות של השוואה בין מוצרים.

משה גפני: אז זה קיים בגלל החוק של אתמול.

<אייל דותן: לכן אני אומר שזה לא נדרש.

משה גפני: הבנתי.

משה גפני: כתוב בתורה: שתנאי בני גד ובני ראובן הוא כפול.

משה גפני: למה צריך כפול?

משה גפני: מספיק אחד.

משה גפני: אתה שואל למה צריך כפול?

משה גפני: צריך כפול.

משה גפני: אני מבקש לנסח את זה מרוכך יותר.

מרב מיכאלי: אדוני היושב ראש, אומר יושב ראש הרשות לניירות ערך שאנחנו רוצים להיות כמו בכל העולם.

מרב מיכאלי: למיטב הבנתי, העמלות בכל העולם נמוכות באופן מאוד ניכר.

מרב מיכאלי: התחלנו בסוגיית הפיקוח אבל יש מצוקה.

מרב מיכאלי: על פניו יש פה כשל שוק מאוד משמעותי.

משה גפני: ברשותך, תני לסיים.

משה גפני: יש פה כמה פרטים טכניים ותכף נדבר על העניין הזה.

משה גפני: העמלות זה נושא.

משה גפני: יש שניים שלושה נושאים שצריך להחליט בהם ואחד מהם זה העמלות.

משה גפני: הלאה.

משה גפני: מה זה בעמוד 38?

<אייל לב-ארי: הוראות המעבר.

משה גפני: יש עוד משהו?

<אייל לב-ארי: יש את ג1.

משה גפני: מה זה?

<אייל לב-ארי: בסוף הדיון הקודם הביעו מספר חברי ועדה חשש מה קורה כאשר אחזקות חברי הבורסה הקיימים לא יורדות מ-50%.

משה גפני: נלך לפי הסדר.

משה גפני: עכשיו אנחנו בהוראת המעבר.

<אייל לב-ארי: לגבי סעיף קטן ג' - - -

<שרה קנדלר: אייל, ב-41א צריך למחוק את 45טז.

<אייל לב-ארי: אנחנו מוחקים בסעיף 41א את 45טז כיוון שמחקנו את הסעיף של ימי המסחר.

<אייל לב-ארי: סעיף קטן ג' הוא בעצם סעיף עם שינוי במועדים לעומת הכחול, שבהם הבורסה צריכה להגיש בקשה להסדר לגבי חלוקת הון המניה בין חברי הבורסה.

<אייל לב-ארי: בכחול זה היה 6 חודשים וזה קוצר ל-4 חודשים.

<אייל לב-ארי: סעיף קטן ד'.

<אייל לב-ארי: לקראת הדיון הראשון בוועדה דובר שהוא מקנה לרשות להגיש מטעמה בקשה להסדר, אם הבורסה לא תגיש בקשה להסדר בתוך ארבעת החודשים ושאופן הקצאת המניות ייקבע בהסדר על-ידי מומחה שהרשות תמנה.

<אייל לב-ארי: יש עוד נושאים פרוצדורליים נוספים שנמצאים בסעיף הזה.

<עמיר שפטל: בישיבה הקודמת של ועדת הכספים בהשתתפותך, הערכתי לגבי 41ג, שמוזכר שם לגבי אופן הקצאת הזכויות, הון המניות, בין חבריה.

<עמיר שפטל: אמרתי שיכולה להיות כאן פרשנות רק "בין חבריה" ולא "בין עובדיה".

משה גפני: דיבר איתי אתמול אבי ניסנקורן.

<עמיר שפטל: ברשותך, עוד מילה אחת.

<עמיר שפטל: כאן אמרתי שכדי שלא תהיה פרשנות, למרות שיש הסכמה של כל הצדדים שתהיה חלוקת מניות גם לעובדים כפי שקיים בכל הפרטות.

<עמיר שפטל: יש כאן בעיה של ניסוח משפטי.

<עמיר שפטל: או שיוסיפו את "עובדיה" או שנגיע לנוסח מוסכם, או שישכנעו אותנו שאין כאן בעיה.

<עמיר שפטל: מזה חודשיים המחלקה המשפטית שלנו וגם אני מנסים להגיע לנוסח מוסכם.

<עמיר שפטל: אין כאן ויכוח מהותי, יש כאן רק ניסוח משפטי נכון.

<עמיר שפטל: מבקשים לוודא שלא תהיה פרשנות שגם אם נרצה מניות לעובדי הבורסה – לא הצלחנו להידבר ולשבת איתם ולהגיע לנוסח מוסכם.

<עמיר שפטל: אמרו לי להביא את זה לכאן.

<עמיר שפטל: אני מציע שהמשפטנים שלנו ישבו עם הרשות ונגיע לנוסח מוסכם.

משה גפני: מה אתה מציע?

<שרה קנדלר: זה לא עניין של נוסח, זה עניין של מהות.

<עמיר שפטל: אחד מהשניים: אחרי המילים "חבריה" להוסיף את המילה "ועובדיה".

<עמיר שפטל: מדובר על חלוקת מניות גם לעובדים, על-כך אין ויכוח מהותי.

<עמיר שפטל: או, למצוא נוסח משפטי שלא תהיה פרשנות שיכולה למנוע את מה שכולנו מסכימים לו.

משה גפני: הבנתי.

משה גפני: לגבי הנושאים האחרים שמוזכרים בסעיף הזה אין לכם הערות?

<עמיר שפטל: לא.

<עמיר שפטל: אני מדבר על 41ג.

משה גפני: אני חוזר לגבי הנושא של הסעיף האחרון.

<אייל לב-ארי: סעיף יג1.

<אייל לב-ארי: יש פתרון שמוצע על-ידי הרשות לניירות ערך, לאור הערות חברי הוועדה בדיון הקודם.

<אייל לב-ארי: שם הובע החשש שפעולה משותפת של מספר חברי בורסה שביחד מחזיקים יותר מ-50% אמצעי שליטה.

<אייל לב-ארי: לפי ההסדר שמוצע, בתקופה של 15 חודשים מפרסום החוק ועד שאחזקות חברי הבורסה ירדו לראשונה מתחת ל-50%, מספר הדירקטורים הבלתי תלויים, יהיה רוב בדירקטוריון.

<אייל לב-ארי: הם ימונו על-ידי ועדת האיתור, להבדיל מההסדר הקבוע שוועדת האיתור ממליצה והאספה מאפשרת.

משה גפני: אני צריך הקשבה.

משה גפני: פרופסור האוזר, הוא לא מביא להצבעה, הוא יכול לדבר.

משה גפני: נעבור את הזמן ולא נגיע לשום מקום.

משה גפני: אני שואל שאלה.

משה גפני: מה יקרה עם כל התכנית הזאת שמצילים את הבורסה – אני עכשיו צריך להציל את הבורסה, ראיתי שיש כותרת ב"הארץ" שאמרתי שבאתי להציל את הבורסה.

משה גפני: אני רוצה לדעת מה יקרה אם התכנית הזאת לא מצליחה, הבנקים יוצאים והבורסה נופלת?

משה גפני: אז בכל העולם זה הצליח.

משה גפני: אנחנו ישראלים, אולי זה לא יצליח כאן?

משה גפני: מה יקרה אז?

משה גפני: הבנקים יוצאים?

משה גפני: אתם מוציאים אותם, נותנים להם 5% ובסוף - - -

<שמואל האוזר: אתה שואל לאחר הוראת המעבר.

משה גפני: כן.

משה גפני: מי אמר שזה יהיה כמו בעולם?

משה גפני: יש כמה דברים בארץ הזאת שזה לא כמו בעולם.

משה גפני: אתם לא מפחדים מזה?

<שמואל האוזר: אנחנו יודעים.

<שמואל האוזר: אני מזכיר, אנחנו הבורסה האחרונה במערב שעושה את זה.

<שמואל האוזר: יש הצלחה ואנחנו צופים.

<שמואל האוזר: אני רוצה להזכיר לך, אדוני, שכל פעם שיש בעיה אתה מזמן דיון ואומר תעשו ככה או אחרת.

<שמואל האוזר: אתה אומר לנו מה לעשות חוץ מהפיקוח הרגיל.

<שמואל האוזר: לכן אני לא רק מאמין שזה יצליח.

מיקי לוי: בטוח שזה יצליח.

משה גפני: מיקי, למה אתה בטוח שזה יצליח?

משה גפני: אנחנו ארץ שונה מאשר העולם.

מיקי לוי: זה נכון.

מיקי לוי: אנחנו קצת שרוטים אבל בעניין הפיננסי אנחנו די בסדר.

מיקי לוי: זה יצליח.

מרב מיכאלי: איך אתה בטוח שזה יצליח?

מרב מיכאלי: זה יצליח.

מיקי לוי: זה יוציא את הבורסה מהביצה שהיא נמצאת.

מיקי לוי: אם אנחנו גם נעמוד על-כך שיורידו את הרווחים לחמש שנים ל-5% אז נוכל להביא לשם גם - - -

משה גפני: אפשר לבטל את מס היסף בבורסה?

מיקי לוי: הוספנו עוד 3%.

מיקי לוי: הלוואי, הארתי את תשומת לבך לעניין.

משה גפני: אני מציע להוריד את מס היסף ב-1% על הבורסה לתקופה של 5 שנים.

מיקי לוי: אם האוצר יסכים - - -

משה גפני: מי זה האוצר?

משה גפני: את מסכימה?

מרב מיכאלי: אתה בכלל רוצה להוריד מס רווחי הון.

מרב מיכאלי: מה אתה עושה?

משה גפני: אל תבלבלי אותי.

משה גפני: אני מציע שנתמקד בעניין הזה.

משה גפני: האוצר, למה לא להוריד את מס היסף?

משה גפני: אנחנו רוצים להציל את הבורסה.

משה גפני: המציאות היא שהבורסה בפני קריסה מוחלטת.

משה גפני: זה המצב, כך אני רואה את זה וכך רואים את זה גם חברי הוועדה בדיונים קודמים שקיימנו פה על כל הנושאים הללו.

משה גפני: יש משבר גדול.

משה גפני: בעולם הצליחו לשנות את זה.

משה גפני: הצליחו לתת העדפה לבורסה גם בחקיקה וגם בדברים אחרים והבורסה שם עולות במידה מסוימת על דרך המלך.

משה גפני: למה שלא נעודד את האנשים לפרק זמן מסוים להיכנס לבורסה כדי שהבורסה תינצל ולהוריד את מס היסף ב-1%.

מרב מיכאלי: כל המהלך הוא להציל את הבורסה.

<נירית איבי: אני רוצה להסביר.

<נירית איבי: אנחנו מסתכלים על הבורסה ואנחנו רוצים לשקם אותה.

<נירית איבי: אני לא חושבת שהיא בהתמוטטות.

<נירית איבי: אני חושבת שהיא דורשת שיקום, יש לנו שוק ערך מצוין.

משה גפני: מה בסוף?

משה גפני: את בעד או נגד?

<נירית איבי: בסוף, משרד האוצר קובע את מדיניות המיסוי שלו ומגיע לוועדה לאישורו.

<נירית איבי: אני חושבת שזה לא מתפקידי אלא מתפקיד שר האוצר להחליט ולתעדף את המדיניות.

משה גפני: אני לא הולך לוותר על זה, אבל אמרת שר האוצר אז אני אלך לשר האוצר.

משה גפני: ביקשת לגבי יג1.

<רלי לשם: אני עורך דין מטעם איגוד הבנקים.

<רלי לשם: אם כבוד היו"ר זוכר, כבר מהישיבה הראשונה מחינו על-כך שהחוק הזה מתעלם מזכויות הקניין שיש לבנקים בבורסה הקיימת.

<רלי לשם: החוק הזה לא מקים בורסה חדשה אלא בונה על פלטפורמה של בורסה קיימת ולכן צריך להתחשב בזכויות הקנייניות של חבריה.

<רלי לשם: אנחנו שמענו והבנו את הטענה שעניין השליטה הוא עניין מאוד משמעותי.

<רלי לשם: עלתה הטענה שכל עוד הבנקים ישלטו, או, חברי הבורסה ישלטו בבורסה, יתכן שהרפורמה לא תצליח לגמרי.

<רלי לשם: אני חושב שסעיף יג1 מראה שאין סיבה להגביל את אחוז ההחזקה של הבנקים בבורסה משום שיג1 אומר שחברי הבורסה מאבדים את שליטתם בבורסה.

<רלי לשם: אם המבחן הוא שליטה, אז יג1 פותר את הבעיה.

<רלי לשם: אנחנו לא מאוהבים בו אבל אם הוא קיים, הוא בוודאי פותר את הבעיה.

<רלי לשם: לכן, לפי הכלל שפגיעה בזכות יסוד חייבת להיות פגיעה שמידתה פחותה, הרי שסעיף יג1 פותר את הבעיה שהועלתה ואין הצדקה לחייב את חברי הבורסה הקיימים למכור את מניותיהם באופן שיש בו אלמנט ברור של הלאמה.

מיקי לוי: זה היה הבסיס.

<רלי לשם: לקחתם את השליטה מהבנקים.

מיקי לוי: בדקה האחרונה אתה מביא לנו שינוי מהותי, אחרי כל-כך הרבה ישיבות?

משה גפני: אי-אפשר לעשות סיכומים מבלי שיושב ראש הוועדה בעניין?

משה גפני: אפשר לא לגייס רוב.

משה גפני: בסוף הדיון, באופן מקצועי, נגיע למסקנה שאפשר להצביע, אני אצביע.

משה גפני: אפשר לא לגייס רוב, זה בסדר.

משה גפני: אפשר לעשות מעל ראשי סיכומים.

משה גפני: אני בעד ההסתדרות, אבל לא יקבלו החלטות - - -

מרב מיכאלי: אבל במקור, לא עכשיו.

משה גפני: אני חוזר לנושא של העמלות.

משה גפני: המפקחת על הבנקים, בבקשה.

<חדווה בר: תודה שקראתם לי.

<חדווה בר: אני מבינה שעלתה השאלה לגבי עמלות בניירות ערך.

<חדווה בר: אני אומר כמה מילים ואחר-כך אשמח לשמוע התייחסויות.

<חדווה בר: קודם כל, לנגידה יש סמכות לקבוע את כל העמלות ובכלל זה את עמלות ניירות הערך.

<חדווה בר: בשנים האחרונות הפיקוח על הבנקים עשה שימוש בסמכות הזאת ונעשו הרבה מאוד שינויים בעמלות.

<חדווה בר: אם תרצו, גם יש לנו נייר.

<חדווה בר: עודדה פרץ, סגנית המפקחת נמצאת פה והיא מרכזת את כל השינויים.

<חדווה בר: אם אני אסכם לכם, חלקם נוגעים בגובה העמלה וחלק גדול מהשינויים נגעו בנושא של שקיפות ומידע ללקוח.

<חדווה בר: לדוגמא, שהוא יקבל בתעודת הזהות הבנקאית שלו את כל המידע כמה הוא שילם במשך השנה על עמלות ניירות ערך.

<חדווה בר: הוא יקבל מידע מאוד מפורט ובשפה מאוד פשוטה.

<חדווה בר: מעבר לזה, יתאפשר ונדרש מהבנקים – היום זה מתאפשר להעביר את תיק ניירות הערך בצורה פשוטה לגופים חוץ בנקאיים, בעלות של 5 שקלים ותוך חמישה ימים.

<חדווה בר: כלומר, נעשו הרבה מאוד צעדים של הגבלת עמלות והגדלת השקיפות והניידות.

<חדווה בר: יחד עם זאת, אנחנו כל הזמן חושבים האם נדרש לעשות עוד שינוים.

<חדווה בר: אני גם אשמח לשוחח על זה עם מי שחושב שיש מקום לעוד שינויים.

<חדווה בר: אנחנו מאמינים, ואני חושבת שיו"ר ראש הרשות לניירות ערך מאמין, שיותר נכון לעודד את התחרות ולא להיכנס באופן רגולטורי ולקבוע כפל עמלה כזאת או אחרת.

<חדווה בר: השתכנעתי מיו"ר רשות ניירות הערך שהמהלך הזה שנעשה פה, השינוי המבני הזה, יוביל בסופו של דבר להגברת התחרות וגם להורדת עמלות.

<חדווה בר: ראיתי את זה בניתוחים שעמדו בבסיס הרפורמה הזאת, שעשתה חברה מקצועית שהשוותה עם מה שקורה בעולם.

<חדווה בר: לכן, השינוי שאנחנו עושים פה, כבר יש ציפייה שהוא יוביל לעוד דבר.

<חדווה בר: מעבר לזה, ככל שנידרש, נשתמש בסמכותנו כפי שהשתמשנו.

<חדווה בר: פרטנית, אני אגיד עוד מילה אחת.

<חדווה בר: הוכנס הסעיף הזה של 45יז, שבעצם אומר, שהבורסה תפרסם באתר האינטרנט שלה את העמלות שגובים כל חברי הבורסה מהלקוחות שלהם בתחום של ניירות ערך.

<חדווה בר: הם צריכים לתת דיווח לבורסה על העמלות שהם גובים.

<חדווה בר: לדעתי זאת קפיצת מדרגה גדולה, כי אחת הבעיות הגדולה היום שיש, שהציבור לא יכול להשוות את העמלות.

<חדווה בר: כל גוף מפרסם בפורמט אחר.

<חדווה בר: אם תרצו, אני אראה לכם כל מיני גופים חוץ בנקאיים שהורדנו, שלכל אחד מהם יש פורמט אחר, עם המון המון תת עמלות.

<חדווה בר: זה לא בר השוואה לבנקים.

<חדווה בר: אגב, בתחום של הגילוי בנושא של עמלות ניירות ערך בבנקים, הפיקוח על הבנקים יצר פורמט בר השוואה והיום אפשר להשוות בפשטות את העמלות מבנק א' לבנק ב', לבנק ג', בכל עמלות ניירות הערך.

<חדווה בר: אגב, הייתי מוסיפה בסעיף 45יז, שההשוואה הזאת שהבורסה תפרסם צריכה להיות בפורמט בר השוואה.

<חדווה בר: שלא יהיו פה המון תעריפונים שאי-אפשר להשוות ביניהם.

<חדווה בר: לדעתי זה נדרש לכל חברי הבורסה.

<חדווה בר: ככלל, אני אומרת שעשינו ונעשה.

<חדווה בר: ככל שתידרש עוד מעורבות - - -

משה גפני: צודקת.

<חדווה בר: כן, אחרת זה לא ייתן כלום.

<חדווה בר: באמת, כל תעריפון נראה אחרת ואי-אפשר להשוות.

<חדווה בר: אשמח לשמוע שאלות.

מרב מיכאלי: תודה גברתי.

מרב מיכאלי: כמו שאת אומרת, הסמכות נתונה לכם כבר היום, אבל המציאות מלמדת שיש כשל גדול מאוד, גם בגובה העמלות שאין לו אח ורע בעולם וגם סוגי העמלות שנגבים גם בתיקים שלא נעשים בהם פעולות.

מרב מיכאלי: סליחה, שאני שואלת בצורה ישירה.

מרב מיכאלי: למה לי לסמוך על זה שאיפה שהפיקוח על הבנקים לא פועל היום הוא יפעל אחרי השינוי הזה?

מרב מיכאלי: אחרי שהאמנו שהתחרות תוריד את העמלות והכול דבש ניגר, למה לי לסמוך?

מרב מיכאלי: אילו הבנקים היו מחוץ לבורסה זה דבר אחד.

מרב מיכאלי: יש תחושה שכאשר זה הבורסה מול הבנקים אז את, לא באופן אישי כמובן אלא המוסד, נוטה לשמור על הבנקים.

מרב מיכאלי: אחרי הכול, שמירה על יציבות הבנקים היא איזה אלוהים כזה.

מרב מיכאלי: לכן כנראה שהפיקוח הוא לא אפקטיבי כי המציאות מלמדת שהוא לא.

מרב מיכאלי: לכן, אולי כשהם בתוך הבורסה ובמה שנוגע לבורסה, צריך לתת לרשות לניירות הערך לפקח על העמלות שלהם?

<חדווה, המפקחת על הבנקים: קודם כל, עשינו הרבה.

<חדווה, המפקחת על הבנקים: את רואה לפניך את הרשימה של כל הצעדים שנקטנו.

<חדווה, המפקחת על הבנקים: אני חושבת שהמידע כנראה לא הגיע לכולם.

<חדווה, המפקחת על הבנקים: באמת עשינו הרבה צעדים.

משה גפני: חברת הכנסת מיכאלי אומרת שעשיתם המון, הכול בסדר, אבל אתם עדיין לא תקבלו להדליק משואה על זה.

משה גפני: עדיין אנחנו לא חוששים.

מרב מיכאלי: גם מה שעשיתם הוא לא מספיק.

<חדווה בר: נתחיל בהשוואה הזאת, שבעצם תהיה שקופה לכל הציבור.

משה גפני: זה בסדר, את זה אנחנו מחוקקים.

<חדווה בר: אם אנחנו נראה שיש פערים מהותיים בין העמלות של הבנקים לעמלות של הגופים החוץ בנקאיים - - -

מרב מיכאלי: לא, להיפך.

מרב מיכאלי: הרי מה קורה?

מרב מיכאלי: כשכל הבנקים מחזיקים את העמלות שלהם בשמיים, יותר קל לגופים אחרים להתאים את עצמם אליהם ושהעמלות יישארו גבוהות.

מרב מיכאלי: זה החשש שלי.

מרב מיכאלי: אם התחרות עובדת, התחרות עובדת.

מרב מיכאלי: נגיד גם שההשוואה תהיה בפורט בר השוואה ושאכן הבנקים יצטרכו להפנות אליו והכול.

מרב מיכאלי: אבל אם הבנקים ימשיכו לתת עמלות כל-כך גבוהות, פשוט יותר קל להיצמד לעמלות הגבוהות, לפחות לחלק מהשחקנים.

<חדוה בר: אם העמלות יהיו גבוהות ולא פרופורציונליות לעלויות, אנחנו נתערב.

<חדוה בר: אנחנו התערבנו ונתערב.

<חדוה בר: אני נותנת את המחויבות שלי.

<חדוה בר: נסתכל קודם על העמלות ועל ההשוואה בעיניהן.

<חדוה בר: מעבר לזה, לבקשת האוצר.

<חדוה בר: היום אנחנו עובדים איך ליצור ולחוקק תחרות.

<חדוה בר: דבר ראשון, זאת ההשוואה הזאת.

<חדוה בר: דבר שני שאנחנו רוצים לקדם יחד עם האוצר והרשות לניירות ערך, שאנחנו נחייב את הבנקים לאפשר השוואה ברמת לקוח בודד עם השימוש באמצעים הדיגיטליים.

<חדוה בר: יש היום הרבה אמצעים דיגיטליים שבעצם יאפשרו ללקוח לקבל התראות ולראות כמה הוא משלם ביחס לאחרים.

<חדוה בר: אנחנו נפעל יחד כדי לחייב את כל הגופים, הבנקים והאחרים, לאפשר ללקוח השוואה ברורה ושהוא יידע על מה הוא משלם וכמה הוא משלם.

<חדוה בר: אני באמת מאמינה שברגע שתהיה שקיפות וזה יהיה באור יום ובר השוואה ולא בסינית, אנשים יהיו יותר פרואקטיביים וזה יפעיל לחץ על המחירים.

<חדוה בר: אני אתן לך דוגמא כדי שלא נהיה תיאורטיים.

<חדוה בר: השנה ייכנס לתוקף שינוי שדרשתי בסוף שנה שעברה מהבנקים, שבכל תחומי העמלות, ובכלל זה גם בניירות ערך, תהיה הנחה שכל בנק יגדיר אותה על כל עמלה בפעולות שנעשות באמצעים ישירים.

<חדוה בר: כלומר, אם אתה בעצם פועל בדיגיטל, אתה תשלם פחות.

<חדוה בר: בעצם נגלגל את זה לצרכנים.

<חדוה בר: בתחום של ניירות ערך, 70% מהפעילות בו, לפי הנתונים שלנו, מבוצע באמצעים ישירים.

משה גפני: מרב, מה יהיה עם נכניס בחוק שיהיה דיווח על העמלות בפרק זמן שנחליט?

<חדוה בר: אני רוצה להזכיר שיש דיווח.

משה גפני: לא, נהיה יותר רציניים.

<חדוה בר: אנחנו נהיה רציניים, אנחנו רציניים.

משה גפני: יהיה כתוב בחוק.

משה גפני: אני מדבר על החוק הזה, זה לא כתוב עכשיו.

<חדוה בר: רק שנראה שאנחנו רואים את התמונה הכוללת.

<חדוה בר: אנחנו לפי חוק מדווחים לוועדת הכלכלה.

<חדוה בר: השבוע הזה אני עומדת להגיש את דוח העמלות.

<חדוה בר: אנחנו מדווחים חצי שנתי על כל עמלות הבנקים בצורה מפורטת.

<חדוה בר: בנושא של עמלות ניירות ערך אנחנו מדווחים שנתי.

<חדוה בר: אנחנו מדווחים לוועדת הכלכלה, לחבר הכנסת כבל.

משה גפני: אני שואל את חברת הכנסת מרב מיכאלי על החוק הזה שאנחנו עושים אותו.

משה גפני: מעבר לנושא של הדיווח על פי חוק שהם חייבים לדווח יהיה כתוב כאן

משה גפני: בחוק שעל העמלות האלה שהן שנויות במחלוקת – יש כאלה שרוצים להעביר את זה למקומות אחרים – אני אומר שזה יישאר אצלכם אבל יהיה בחוק הזה, שאתם תצטרכו לבוא לוועדת הכספים ולדווח על העמלות האלה.

משה גפני: היה ויתברר שהעמלות גבוהות באופן יחסי, אם לא ירדו העמלות והמצב יהיה שאכן הבנקים יישמרו יותר מאשר גופים אחרים, אנחנו נשנה את החוק.

<חדוה בר: אני אשמח להגיע ולדווח.

מרב מיכאלי: זה המינימום, אני מניחה.

משה גפני: אז צריך לנסח את זה.

<משה פרל: רציתי להתייחס לסעיף הקודם.

<משה פרל: לא מיצינו את הסוגיה של סעיף יג אבל אני אעשה את זה בסוף הדיון על העמלות.

<עדי ליבזון: אני מהפקולטה למשפטים באוניברסיטת בר-אילן.

<עדי ליבזון: אני ממשיך את הנקודה של חברת הכנסת מיכאלי.

<עדי ליבזון: אני מאוד מסכים עם חברת הכנסת מיכאלי לגבי העניין הבסיסי עם העמלות.

<עדי ליבזון: מגלגלים את הנושא מרגולטור אחד לרגולטור שני.

<עדי ליבזון: כל רגולטור יגיד לך, רגולטורים לא אוהבים לעשות רגולציה של מחירים ובצדק.

<עדי ליבזון: הצורה הבסיסית לפתור את הבעיה היא לא להעביר את זה מרגולטור אחד לרגולטור שני.

<עדי ליבזון: הבעיה הבסיסית היא לפתור את ניגוד האינטרסים שאותו אתה צריך לפקח.

<עדי ליבזון: למה להשאיר ניגוד אינטרסים שהוא ברור לכולם.

<עדי ליבזון: גם פרופסור האוזר מסכים שהוא קיים, ניגוד אינטרסים ברור.

<עדי ליבזון: אין כמעט באף בורסה של ה-OECD, שהבנקים מחזיקים גרעין שליטה בבורסה.

<עדי ליבזון: מה פרופסור שמואל האוזר אומר?

<עדי ליבזון: הוא אומר: אל תדאגו, אנחנו סומכים עליהם שהם ירדו.

<עדי ליבזון: אחרי שפרופסור שמואל האוזר אמר שהם לא נשארו, ראינו את חברי, עורך-דין לשם אומר:

<עדי ליבזון: אנחנו רוצים לא רק 5%, אנחנו רוצים 20%.

<עדי ליבזון: אז אנחנו שומעים מנגינה אחת מפרופסור האוזר של אל תדאגו.

<עדי ליבזון: לכן, הצורה הכי טובה לטפל בבעיה שחברת הכנסת מיכאלי מעלה זה לא לתת את המצב הזה שאנחנו צריכים לפקח עליו.

<עדי ליבזון: כאן זה מתקשר לסעיף יג1.

<עדי ליבזון: באיזה מקום זה מקעקע את כל הרעיון שאתה נותן לגורם בעל תמריץ כלכלי לפקח את הבורסה, שיש לו תמריץ להגדיל את נפח השוק.

<עדי ליבזון: ברגע שאתה נותן משקל יותר לדירקטורים בלתי תלויים שמתמנים על-ידי מי שמחזיק שליטה, אז אתה משאיר את כל הרציונל ריק.

<עדי ליבזון: ברגע שאתה לא נותן לגורמים בעלי תמריץ כלכלי לשלוט, אז בעצם אתה מרוקן את כל ההליך.

<עדי ליבזון: חבל, כי התהליך שפרופסור האוזר מוביל הוא מאוד חשוב.

משה גפני: תודה רבה.

משה גפני: לפני שאנחנו ממשיכים אני רוצה לדעת לגבי ההסתייגויות.

מרב מיכאלי: רק שנייה אדוני.

מרב מיכאלי: בעניין הזה, שני דברים, ברשותך.

מרב מיכאלי: אחד, עדי מאוניברסיטת בר-אילן התייחס לעניין המשך השליטה של הבנקים במספר האחוזים.

מרב מיכאלי: נכון שמקובל ש-5%.

מרב מיכאלי: גם בחוק הריכוזיות זה מה שקבענו במקסימום.

מרב מיכאלי: אבל כאן יש בכל זאת עניין של שליטה מצרפית של כל הבנקים ביחד.

מרב מיכאלי: אני חושבת שאם הולכים עם הרציונל שפרופסור האוזר הביא לפתחנו, דהיינו, להפריד בין חברות לבין בעלות, צריך לעשות אפס אחוזים.

מרב מיכאלי: בטח ובטח פחות מ-5%, שביחד מביא אותנו ל-35%.

מרב מיכאלי: זה דבר שעדיין צריך לדון בו.

מרב מיכאלי: שניים.

מרב מיכאלי: הנושא שדנו בו קודם.

מרב מיכאלי: בין השורות הבנתי שהמפקחת על הבנקים תומכת בסעיף שאומר שהבנקים יצטרכו להפנות למחירון של הבורסה, זה שיהיה בר השוואה.

משה גפני: על זה דיברנו קודם.

משה גפני: אני בעד זה שיהיה כתוב בחוק גם עם השוואה בינלאומית.

מרב מיכאלי: אז רק בוא לא נרכך את זה יותר מידי.

משה גפני: בסדר.

משה גפני: אני מבקש להגיד מה ההסתייגויות שיש.

<אייל לב-ארי: אנחנו חוזרים בעצם לנושא שהתחלנו בו בתחילת הדיון והוא נושא ההיתרים.

<אייל לב-ארי: בעקבות הדיונים הקודמים הוסכם שלגבי ההיתרים השונים, למשל, היתר החזקה, לא יהיה צורך גם בהסכמת שר האוצר.

<אייל לב-ארי: זה הוסכם.

<אייל לב-ארי: נושא היתה השליטה נותר להכריע.

משה גפני: ההכרעה היא שלא צריך פה את שר האוצר, כמו שלא היה צריך בחוק - - - \

<נירית איבי: אני רוצה להגיב.

משה גפני: אותו דבר כמו שהיה בחוק אגף שוק ההון.

<נירית איבי: אבל אדוני היושב ראש, לא מדובר פה על אותה נורמה.

משה גפני: בסדר.

משה גפני: הלאה.

<אייל לב-ארי: אותו דבר בסעיף 45א רבתי, 45ד, 45ה, 45ז.

<אייל לב-ארי: אותו דבר גם בנושא המסלקה בסעיף 50א(3).

משה גפני: אני מבקש שתגיד את ההסתייגות ונראה במה אנחנו נתמקד.

<נירית איבי: אדוני היושב ראש, רק להבהיר מה עלה בגורל הנוסח הזה, כי אנחנו רואים את הבורסה כתשתית לאומית.

משה גפני: לא קיבלת רשות דיבור.

<נירית איבי: אני רוצה לדעת מה הוחלט.

משה גפני: בינתיים זה בלי שר האוצר, תכף נראה.

משה גפני: תגיד לי איזה הסתייגויות אקטואליות ואלו לא.

<אייל לב-ארי: יש את ההסתייגויות של חבר הכנסת מיקי לוי.

<אייל לב-ארי: אתה רוצה להציג את ההסתייגויות?

מיקי לוי: סעיף 13 כולו.

מיקי לוי: בהצעת חוק ניירות הערך, שינוי מבנה הבורסה, יימחק סעיף 48.

<אייל לב-ארי: בעצם, זה שינוי התקנון?

מיקי לוי: בדיוק.

<אייל לב-ארי: אתה רוצה להשאיר את אישור הליך התקנון כמו שהוא היום בחוק.

מיקי לוי: נכון.

משה גפני: אתם מסכימים לזה?

<שרה קנדלר: ממש לא.

<שרה קנדלר: ההליך היום הוא הליך מאוד מסורבל ולא יעיל.

<שרה קנדלר: פה אנחנו מפשטים אותו.

<שרה קנדלר: אנחנו עכשיו קובעים שכל פעם שהבורסה רוצה לעשות שינוי בתקנון, היא צריכה לעבור את הרשות לניירות ערך.

<שרה קנדלר: לשר האוצר גם יש הזדמנות להתנגד לשינוי.

<שרה קנדלר: הורדנו את התהליך, שכל שינוי יצטרך לעבור קודם רשות, אחר-כך שר האוצר, אחר-כך כנסת.

<שרה קנדלר: זה תהליך מאוד ארוך.

מיקי לוי: איפה עומדת הוועדה?

מיקי לוי: אני בכוונה אומר את זה בקיצוניות: כל יומיים תעשו שינוי ואנחנו, שהיינו חלק מרכזי מהחוק הזה לא נהיה מעורבים?

<שמואל האוזר: אני רוצה להסביר לך את ההיגיון מאחורי זה.

<שמואל האוזר: כשמדובר בבורסה, רוב המכריע זה דברים טכניים.

<שמואל האוזר: אתה מגדיל את היקף הפוזיציות הפתוחות, אתה משנה כללי מסחר.

מיקי לוי: אני לא רוצה להתעסק בצד הטכני, אני מתעסק במהות החוק.

<שמואל האוזר: אבל זה בדיוק החוק.

מיקי לוי: אם יהיה שינוי, זה לא יעבור דרככם ודרך שר האוצר - - -

<שרה קנדלר: זה לא חוק, זה תקנון הבורסה.

<שרה קנדלר: זה תקנון של חברה.

<שרה קנדלר: אני לא חושבת שיש מקום אחר שוועדת כספים עוברת על תקנון של חברה.

מיקי לוי: אם זה רק התקנון, אין לי בעיה.

משה גפני: הלאה.

מיקי לוי: סעיף 41יח(2) להצעת חוק ניירות הערך, תיקון מס' 60, שינוי ימי הבורסה.

מיקי לוי: להוסיף לאחר המילים "תשתיות טכנולוגיות" יבואו המילים "פעילות שוק ההון".

מיקי לוי: עידודן של חברות להירשם למסחר בבורסה ומתן הטבות והקלות לחברות בשנים הראשונות שלאחר רישומן למסחר.

<אייל לב-ארי: אם אני מבין נכון, זה תיקון לא לתוך הנוסח אלא זה תיקון נוסף שלא מופיע בנוסח בסעיף 41 לחוק ניירות הערך.

<אייל לב-ארי: מיקי, אין סעיף כזה.

מיקי לוי: יש נוסח חדש כי זה הופיע בנוסח ישן.

<קריאה: זה בהוראת המעבר, תחולת תכולה, 41יח(2)?

<קריאה: הסיפא של 2.

<אייל לב-ארי: צודקת.

<אייל לב-ארי: הכוונה של חבר הכנסת לוי, במקרה של מכירה של המניות בידי חברי הבורסה יופנו לעוד אפיק נוסף.

<אייל לב-ארי: הרי מה כתוב?

<ענת פילצר סומך: אה, מה השימושים שהבורסה יכולה לעשות עם הכספים?

<ענת פילצר סומך: אז מה רצית להוסיף?

מיקי לוי: שיופנה לעוד אפיק נוסף.

מיקי לוי: למשל, עידוד שוק ההון.

<ענת פילצר סומך: אני חושבת שזה הפחתת עמלות והשקעה בתשתיות טכנולוגיות.

<שמואל האוזר: אנחנו רוצים את זה לטובת הפחתת עמלות.

<שמואל האוזר: אנחנו לא רוצים לפתוח את זה לדברים אחרים.

<ענת פילצר סומך: אבל הפחתת העמלות זה שימוש מאוד צר.

<ענת פילצר סומך: יש רשימה שלמה של דברים שניתן לעשות כדי לעודד חברות להירשם למסחר.

<שמואל האוזר: אנחנו חושבים שזה נכון למקד את זה.

<ענת פילצר סומך: אני מייצגת את איגוד החברות הציבוריות.

<ענת פילצר סומך: אני רוצה להצטרף להסתייגות של חבר הכנסת מיקי לוי.

<ענת פילצר סומך: אני חושבת שראוי להרחיב את השימושים שנעשים בכספים האלה שמתקבלים כתוצאה ממימוש הזכויות.

מיקי לוי: שמוליק, זה רק שימוש אחד.

<ענת פילצר סומך: לא רק הפחתת עמלות.

<ענת פילצר סומך: יש דברים רבים שהבורסה יכולה לעשות כדי לעודד חברות צעירות שנרשמו למסחר, כדי שיירשמו ובתקופה הראשונה לאחר רישומן.

<ענת פילצר סומך: למשל, מימון אנליזות.

<שרה קנדלר: הבורסה כבר עושה את זה.

<ענת פילצר סומך: בסדר גמור.

<ענת פילצר סומך: כל מה שאני אומרת הוא שנצבע את הכספים האלה שמתקבלים כדי להוציא את הבורסה מהמשבר הקיומי שהיא נמצאת בו כיום ואת זה שחברות לא נרשמות למסחר.

<ענת פילצר סומך: למה לא לקחת את הכספים ולעודד חברות צעירות להירשם.

<שמואל האוזר: להוסיף מימון אנליזות?

<ענת פילצר סומך: לא רק מימון אנליזות, עידוד חברות להירשם למסחר.

<שמואל האוזר: אנחנו לא מסכימים לזה.

<שמואל האוזר: אנחנו חושבים שזה צריך להיות רק לטובת הגופים המפוקחים, לטובת הורדת עמלות לכל המשתתפים בבורסה ולטובת התשתיות הטכנולוגיות של הבורסה.

<שמואל האוזר: זה מה שחשוב.

<ענת פילצר סומך: לא חשוב לעודד חברות חדשות להירשם למסחר?

<שמואל האוזר: אם עושים את זה, זה יוריד עמלות.

<שמואל האוזר: זה לא המקום עכשיו לדבר על עידוד שוק ההון באופן כללי.

<ענת פילצר סומך: אלה הכספים.

<ענת פילצר סומך: אין כסף, למה לא לקחת את הכסף הזה ולהעביר אותו לשיקום שוק ההון?

<שמואל האוזר: זה לא רלוונטי.

<ענת פילצר סומך: רלוונטי מאוד.

<ענת פילצר סומך: צריך לצבוע את הכספים האלה ולהחזיר אותם למערכת כדי לשקם אותה.

מיקי לוי: על הסעיף הבא אני מוותר.

משה גפני: מה ההסתייגות הבאה?

מיקי לוי: אני ממש עומד עליה.

מיקי לוי: סעיף 50ב(3)(א), הרכב הדירקטוריון.

מיקי לוי: במקום המילים "לכל היותר ברוב חבריו" יבואו המילים "לכל היותר יכלול נציג אחד לפחות של משרד האוצר או של בנק ישראל הכשיר להתמנות כדירקטור בלתי תלוי".

משה גפני: יש לכם בעיה עם זה?

<נירית איבי: בואו נדבר שנייה על האחריות התאגידית.

מיקי לוי: למה?

מיקי לוי: את מוכנה שני שליש בלתי תלויים?

מיקי לוי: אני מוכן.

<נירית איבי: חבר הכנסת מיקי לוי.

<נירית איבי: אין לי בעיה שכל הדירקטוריון יהיה בלתי תלוי, שיהיה אובייקטיבי ככל האפשר.

<נירית איבי: לשים נציג משרד האוצר ולשים נציג של בנק ישראל – תראה, אם זאת תהיה חברה פרטית, היא תיקח החלטות.

<נירית איבי: איזה אחריות תהיה להם?

<נירית איבי: יבואו אלי כמדינה ומה יגידו לי?

<נירית איבי: איפה אני בכלל מוצבת בכל הדבר הזה?

מיקי לוי: איפה המדינה מפקחת חוץ מרשות?

<נירית איבי: אבל יש לך את הרשות לניירות ערך.

מיקי לוי: את מוכנה לשני שליש בלתי תלויים?

מיקי לוי: בבקשה, אני מוכן לוותר על הנציג ובואו נלך על שני שליש בלתי תלויים.

<שמואל האוזר: זה חריג מאוד בנוף של החברות.

מיקי לוי: עוד פעם עושים לי מועדון סגור.

<שמואל האוזר: אני רוצה להסביר לכם.

<שמואל האוזר: אנחנו רוצים שיבואו חברים חדשים.

<שמואל האוזר: איך יבואו חברים חדשים כשאתה לא נותן להם שום דבר.

מיקי לוי: קח שליש, תגיד משהו, אבל תראה מה אתה עושה פה.

מיקי לוי: אתה עושה מועדון סגור.

<שמואל האוזר: אבל יש רוב.

<שמואל האוזר: יש רוב ויש לך גם את הנציג של האוצר.

<שמואל האוזר: יש רוב, אנחנו מדברים על משהו חריג מאוד.

מיקי לוי: אין נציג של האוצר.

<שרה קנדלר: לא, בשלוש השנים הראשונות.

מרב מיכאלי: זה רק בשלוש שנים.

<שרה קנדלר: לא.

<שרה קנדלר: הרוב ממשיך.

<נירית איבי: נציגי הממשלה יוצאים, כולל המשקיף, לאחר שלוש שנים.

מיקי לוי: השני שלישים ימשיכו בלתי תלויים?

<שמואל האוזר: הרוב בלתי תלוי נשאר.

<אייל לב-ארי: עד שהם יורדים לראשונה מ-50%.

מרב מיכאלי: זה בדיוק.

מרב מיכאלי: אנחנו מדברים גם אחרי ה-50%.

<שמואל האוזר: אפשר גם אחר-כך.

<שמואל האוזר: עד ה-50% אנחנו מדברים על מי שממונה בדירקטוריון.

מרב מיכאלי: אני הבנתי מצוין.

מרב מיכאלי: אני מדברת על השני שליש.

מרב מיכאלי: זה לא שני שליש בלתי תלויים.

מרב מיכאלי: אנחנו מדברות על ההוראה הקבועה.

<שמואל האוזר: לגבי הוראה קבועה, יהיה רוב בלתי תלוי תמיד.

מרב מיכאלי: אנחנו מדברים על שני שליש.

מרב מיכאלי: אתה רוצה רוב יותר גדול, מיקי.

<שמואל האוזר: רוב זה מעל 50% תמיד.

מיקי לוי: בלתי תלוי.

<שמואל האוזר: בלתי תלוי.

מרב מיכאלי: האם הבלתי תלויים ממשיכים להיבחר באותו אופן גם אחרי ה-50%?

<שמואל האוזר: אופן הבחירה שונה.

<שרה קנדלר: שלושה מתוכם ועדת האיתור ממליצה עליהם והיתר זה האספה הכללית.

מרב מיכאלי: אז הם מפסיקים באמת להיות בלתי תלויים, הם הופכים להיות - - -

<שרה קנדלר: למה?

<שרה קנדלר: יש תנאי כשירות שמחייבים אותם.

מיקי לוי: מה יקרה אם הרוב הבלתי תלוי ימונה על-ידי ועדה?

מיקי לוי: רק שלושה היא אומרת.

<שרה קנדלר: שלושה מתוך הבלתי תלויים - - -

משה גפני: רק רגע, אני עוצר את הדיון.

<שרה קנדלר: יש להם תנאי כשירות.

משה גפני: רועי פולקמן, בבקשה.

רועי פולקמן: יש לי הסתייגות מרכזית.

רועי פולקמן: המטרה היא לייצר תחרות שיש לה שני מדדים מרכזיים.

רועי פולקמן: אחד זה כניסת חברים חדשים, גם בעלים וגם חברים.

רועי פולקמן: שניים, הורדה דרמטית של העמלות שהן גבוהות.

רועי פולקמן: אני לא חושב שהדבר הזה יכול לקרות גם עם החזקה של 5% של הבנקים.

רועי פולקמן: אני לא חושב כי יש ניגוד עניינים מובנה.

משה גפני: מה אתה מציע?

רועי פולקמן: יש ניגוד עניינים מובנה בין ההחזקות של הבנקים בבורסה.

רועי פולקמן: לכן, גם כדי שיהיה שוט על הבנקים, הצעתי אמירה כללית שאפשר לנסח אותו שאומרת את הדבר הבא:

רועי פולקמן: אם בתוך שלוש שנים ייווכח צו האוצר שלא הושגה תחרותיות במונחים האלה של הורדת עמלות, כניסת חברות וכניסת בעלים, אפשר יהיה להוריד את אחוז הבעלות.

משה גפני: למה השר ולא הרשות לניירות ערך?

רועי פולקמן: זאת שאלה.

משה גפני: זאת לא שאלה, יש לי תשובה.

משה גפני: כשהיה לי את החוק בוועדה שניהלת היום, עם אגף שוק ההון, אז אתם לא שמתם את שר האוצר, אמרתם אגף שוק ההון.

משה גפני: אתם רוצים שיהיה רגולטור או שאתם רוצים שיהיו ליצנים?

רועי פולקמן: מאה אחוז.

רועי פולקמן: אני מתכוון לזה שהרגולטור לא יידרש תיקון חקיקה כיוון שאני שם סימן שאלה.

רועי פולקמן: הכוונה רצויה.

רועי פולקמן: אני שם סימן שאלה גדול אם גם עם 5%, כשיש ניגוד עניינים מובנה בין הבנקים לבין ההחזקות בבורסה, שזה יקרה.

רועי פולקמן: לכן אני רוצה להכין שסתום ביטחון.

משה גפני: אבל למה שר הביטחון יותר מהרשות לניירות ערך?

רועי פולקמן: הבנתי.

רועי פולקמן: על זה אפשר לדבר, האם זה שר האוצר?

רועי פולקמן: האם זה יחד עם שר האוצר?

משה גפני: טוב, אז נדבר.

משה גפני: מר פרל, בבקשה.

<משה פרל: אני מנכ"ל איגוד הבנקים.

רועי פולקמן: סליחה שאני קוטע אותך, מר פרל.

רועי פולקמן: הסתייגויות הן לגבי ועדת איתור, שלא יישב שם יו"ר הדירקטוריון שהוא יעמוד בראשם.

רועי פולקמן: זאת אומרת, שמי שעומד בראש ועדת האיתור יהיה מישהו לא תלוי.

רועי פולקמן: זאת הסתייגות שנראית לי הגיונית.

רועי פולקמן: הגשתי הסתייגות גם על ועדת היישום.

רועי פולקמן: הגשתי את שלושת ההסתייגויות האלה.

משה גפני: תמתין, אני הולך להגיד משהו.

<משה פרל: החוק הזה שמונח כאן וגם באופן רלוונטי חלק גדול מהדברים שנאמרו, קצת שוכחים את חוסר התקדימיות ואת הקיצוניות הבאמת באמת מוחלטת של הכלים שלו.

<משה פרל: בעצם, יש פה שני עקרונות.

<משה פרל: אחד, תרדו בהחזקות שלכם.

<משה פרל: אגב, אני מסכים שנקודת הפתיחה היא סוג של ניגוד עניינים ואנחנו חשבנו כל הזמן שאין בעיה לפתור את זה.

<משה פרל: אבל לקחת באופן מצרפי ולהביא שלוש עקרונות: אחד, להוריד את הבנקים ואת חברי הבורסה שהם אינם בנקים לרמה של 5%, דבר שלא נעשה בעולם.

<משה פרל: שניים, לכפות עליהם מכירה כל-כך קיצונית ולא לאפשר להם לקבל את התמורה למכירה הזאת.

<משה פרל: זה דבר שלא מקובל בעולם.

<משה פרל: שלוש, להוסיף עוד רכיב של ממשל תאגידי, שחלקו בא לידי ביטוי עכשיו בסעיף יג1 ולהוסיף את כלל הממשל התאגידי, שממילא היו פה מאוד הרמטיים ועכשיו באו לידי ביטוי בסעיף יג1, שבעצם לא מאפשר לתהליך המצרפי הזה, שאליו התייחסה חברת הכנסת מיכאלי.

<משה פרל: התוצאה המצטברת של שלושת אלה היא באמת חסרת תקדים.

<משה פרל: לכן אנחנו לא רק חושבים שיש פה הליכה קיצונית.

<משה פרל: כמו שאמר יו"ר הרשות לניירות ערך, צריך לעשות את הרפורמה הזאת כפי שנעשתה בעולם.

<משה פרל: בכל העולם הפכו את הבורסות לחברות למטרות רווח.

<משה פרל: באף מדינה שאני מכיר לא הגיעו לרמות כאלה.

<משה פרל: לא הגבילו ל-5% ובוודאי - - -

רועי פולקמן: אבל הבנקים הם לא גורם משמעותי כל-כך בהחזקות.

<משה פרל: אני רוצה להציע משהו.

<משה פרל: עדיין לא מוכרת לי סיטואציה שבה אמרו:

<משה פרל: תמכרו יותר מכל מקום אחר שאנחנו מכירים וגם התמורה לא תלך אליכם.

<משה פרל: אם כבר הולכים על זה ואם כבר הוספנו את סעיף יג1, צריכה הוועדה להבין שאת המטרות שאליה היא חותרת ושהרשות חותרת, כבר הושגה.

<משה פרל: לא תהיה שליטה, לא לבד ולא ביחד.

<משה פרל: לכן, אדוני, צריכה להישקל פה האפשרות שבה, מצד אחד, תושג המטרה שלא תהיה שליטה לבעלי הבורסה וייפתר מצב ניגוד העניינים.

<משה פרל: מצד שני, הפגיעה בהון שלהם לא צריכה להתקיים.

<משה פרל: היא מוגזמת, היא לא מדתית וספק אם היא חוקתית.

<משה פרל: אפשר להשיג את זה.

<משה פרל: אני חושב שאם נעשה את ההבחנה בין ההחזקות בהון לבין ההחזקות בשליטה, המטרה הזאת תושג.

משה גפני: תודה.

משה גפני: אני לא ממשיך את הישיבה בגלל כמה סיבות.

משה גפני: סיבה אחת, אני רוצה שתנסו להגיע להסכמה לגבי הנושא הזה.

משה גפני: אני רואה שבהידברות אפשר להגיע להסכמה על הפרטים שעליהם דיברנו.

משה גפני: יש כמה סוגיות שעומדות על הפרק ושאותן נצטרך לברר עם שר האוצר ואולי גם עם מנכ"ל שר האוצר.

משה גפני: יש את הנושא של הפחתת מס היסף על הבורסה.

משה גפני: אם רוצים לעודד את הבורסה כי במצב קשה אז אולי צריך לנתק את זה ממס היסף הכללי.

משה גפני: הנושא הזה של שר האוצר שנמצא פה בתוך העניין.

משה גפני: הוא לא נמצא באגף שוק ההון.

משה גפני: על-פי מה שאנחנו קבענו פה בינתיים, ששר האוצר לא יהיה ותהיה הרשות לניירות ערך.

משה גפני: זה לא שונה מאגף שוק ההון.

<נירית איבי: זה לעניין היתר השליטה.

משה גפני: לגבי כל הדברים.

משה גפני: אם את רוצה לנהל את הוועדה, אני רוצה להיות העוזר של מנכ"ל האוצר.

משה גפני: הדבר החשוב הנוסף זה הנושא של העובדים.

משה גפני: חשבתי ללכת למהלך פרוצדורלי שונה.

משה גפני: דיברתי גם עם אבי ניסנקורן.

משה גפני: אני רוצה להגיד לכם כדלהלן: העובדים נמצאים במצב שבו משנים את התנאים שלהם.

משה גפני: יש שם תנאים שאני לא חושב שאני אלחם עליהם.

משה גפני: אני נלחם על זכויות העובדים.

משה גפני: הוועדה הזאת לא מעבירה רפורמה, הפרטה ודברים דומים מבלי שזכויותיהם של העובדים יישמרו.

משה גפני: לא היה כאן בוועדה, בכל התקופה שאני הייתי יושב ראש, שהיתה הפרטה או משהו בדומה לה, מבלי שיישמרו זכויותיהם של העובדים.

משה גפני: כאן במקרה הזה צריך להגיע לפשרות.

משה גפני: זה לא המקרה של תע"ש, לא המקרה של "פרי גליל" ולא של מתפרת העצמאות במצפה רמון.

משה גפני: זה שונה.

משה גפני: יש פה דברים שצריך להתפשר עליהם, כולם מודים.

משה גפני: חשבתי לעשות פעולה פרוצדורלית, שלא נצטרך להיכנס יותר לנושא של החוק אלא רק לנושא של העובדים.

משה גפני: על כל פנים, אני לא הולך לעשות את זה.

משה גפני: אני הולך להביא את החוק ביום רביעי הבא, בעזרת השם, ואני אצביע.

משה גפני: אני מבקש מהחברים להגיע להסכמה.

משה גפני: ההסתדרות ונציגי העובדים אני מבקש שתשבו ועד יום רביעי תגיעו להסכמות.

משה גפני: אנחנו ניתן לכם גב, אבל רק בדברים הסבירים.

משה גפני: ביום רביעי נצביע.

משה גפני: דיברתי עם אבי ניסנקורן והוא מסכים שעד יום רביעי הבא נסיים את העניין הזה.

משה גפני: אתם תבוא לפה עם הסכמה ואנחנו נצביע על החוק.

משה גפני: אני לא מתנה שום הצבעה בעניין של מסתדרים או לא מסתדרים.

משה גפני: יש לגייס את החברים כאן להצביע בפניהם על המציאות שקיימת.

משה גפני: מנקודת ראותנו זכויותיהם של העובדים נשמרים ולא כל מה שהם רצו יתקבל.

משה גפני: אני סומך על ההסתדרות.

משה גפני: עמיר שפטל, אני מבקש שתגיעו להסכמה.

משה גפני: תגיעו בכל מחיר.

משה גפני: אנחנו לא נסחוב את שינוי מבנה הבורסה - - -

<עמיר שפטל: זה גם מכוון להנהלה.

משה גפני: בסדר, אבל אתה איש אובייקטיבי.

משה גפני: דרכך אני אומר את זה גם להנהלה.

משה גפני: אני אומר את זה להנהלה ואני אומר את זה לעובדים.

משה גפני: אני הבנתי שאפשר להגיע לפתרון בתוך 7 ימים.

משה גפני: אני מבקש עד יום רביעי לסיים את כל הדברים האלה ולסיים את הנושא של העובדים.

<שי באב"ד: אני אעשה דיון עם העובדים.

משה גפני: בסדר, אבל לגמור את זה.

<שי באב"ד: אני לא בטוח שצריך לגמור, אבל נעשה דיון, נשמע.

משה גפני: אם זכויותיהם ייפגעו באופן כזה שאנחנו נגיע למסקנה שזאת פגיעה בזכויות שלהם, לא יהיה שינוי מבנה הבורסה, לא יהיה.

<שי באב"ד: אני מקווה שנצליח לשכנע את היו"ר ואת כל חברי הכנסת.

משה גפני: שי, עד היום, כשעמדנו על העניין הזה, הגענו להסכמות.

משה גפני: אני מכיר אותך, אפשר להגיע להסכמות.

משה גפני: דיברתי עם אבי עכשיו וזה הולך להסכמות.

משה גפני: ביום רביעי הבא, בעזרת השם, אנחנו נמשיך את הדיון בנושא הזה ואנחנו גם נצביע.

משה גפני: אלא אם יתברר שזכויותיהם של העובדים נפגעו באופן דרמטי.

מרב מיכאלי: הם נפגעו, לא באופן דרמטי, למה שייפגעו?

מרב מיכאלי: אל תגיד דרמטי, זה גרוע מאוד.

מרב מיכאלי: עכשיו נתחיל להתווכח מה זה דרמטי?

מרב מיכאלי: לא.

מרב מיכאלי: למה שזכויותיהם של העובדות והעובדים יצטרכו להיפגע?

משה גפני: אני אגיד לך בפירוט רב היות והנושא של העובדים יקר לליבי ומעולם לא נכשלתי בזה בתפקיד כיושב ראש.

משה גפני: ההערכה שלי היא שעד יום רביעי הבא יהיה הסדר.

משה גפני: אם לא, אני אקיים התייעצות עם החברים בוועדה ואני אגיד להם על מה הוויכוחים.

משה גפני: אז נחליט אם הוויכוחים האלה הם באמת דבר חמור מבחינת ההנהלה או שזה דבר שהעובדים מתבצרים בעמדה שהיא עמדה לא הגיונית.

משה גפני: אני אומר את זה בכל דיון כזה על עובדים.

משה גפני: זה לא שאנחנו אומרים שאנחנו לא נביא את שינוי מבנה הבורסה עד שהעובדים יקבלו את מלוא מבוקשם.

משה גפני: אני לא אומר את זה וגם לא אומרת את זה, נכון?

מרב מיכאלי: אנחנו אומרות שלא תהיה פגיעה.

משה גפני: גם אנחנו אומרים.

משה גפני: תודה רבה, הישיבה נעולה.